**PRIEDAS NR. 5 IŠTRAUKOS IŠ TECHNINIŲ REIKALAVIMŲ DĖL EKIPAŽŲ SAUGOS ĮRANGOS**

**2017 M. FIA L PRIEDO SKYRIUS III VAIRUOTOJŲ EKIPIRUOTĖ**

**Ugniai atspari apranga/ Galvos įtvirtinimas/ Šalmai (FIA TSK, priedas L, III skyrius, 1, 2 ir 3 punktai)**

**• UGNIAI ATSPARI APRANGA**

Visi I-i ir II-i vairuotojai turi vilkėti kombinezonus, įskaitant ir pirštines (neprivaloma II-am vairuotojui), ilgus apatinius rūbus, pošalmius, kojines ir batus homologuotus pagal FIA 8856 – 2000 standartą (techninis sąrašas nr. 27).

Vairuotojai turi pasirūpinti, kad drabužiai nebūtų pernelyg aptemti, nes tai sumažina apsaugos lygį.

Tiesiai prie kombinezono prisiuvami siuviniai turi būti siuvami tik prie išorinio kombinezono sluoksnio, išsaugant geresnę karščio izoliaciją. Ženklelių pamušalas ir jų tvirtinimo prie kombinezono siūlai turi būti nedegūs. Spausdinimas ant vairuotojų aprangos gali būti atliktas tik aprangos gamintojo, turi būti nedegus ir atitikti ISO 15025 standartą (žiūrėti FIA 8856-2000 standarto detaliems reikalavimams ir naudojimo instrukcijoms priedą 1)

**• GALVOS ĮTVIRTINIMAS (FHR)**

Abu vairuotojai, I-as ir II-as, privalo naudoti pagal FIA 8858 standartą homologuotą galvos įtvirtinimą. Homologuotos galvos įtvirtinimo sistemos išvardintos FIA techniniame sąraše nr. 29.

**Naudojimo sąlygos**

Galvos įtvirtinimo sistemos turi būti naudojamos tik kartu su FIA patvirtintais gaminiais pagal šią lentelę:

|  |  |
| --- | --- |
| Šalmas (2) | **Tvirtinimo sistema****(saitas, saito jungimo detalės ir tvirtinimas prie šalmo)** |
| FIA 8860 (techninis sąrašas nr. 33)FIA 8858 (techninis sąrašas nr. 41)FIA 8859 (techninis sąrašas nr. 49) | FIA 8858 (techninis sąrašas nr. 29) |

(2) Pagal Priedo L, III skyriaus 1.1 punkto reikalavimus šalmas privalomas visuose čempionatuose.

**• ŠALMAI**

Visi vairuotojai turi dėvėti šalmus sutinkančius su FIA techninio sąrašo nr. 25 standartais, bei suderinamus su galvos įtvirtinimo sistemomis (FIA 8858 standartas) ir dėl to esančius FIA techniniuose sąrašuose nr. 33,41 ir 49. Tačiau, labai rekomenduojama, dėvėti šalmus atitinkančius FIA 8860-2004 arba 8860-2010 – Pažangios šalmo testavimo specifikacijos (FIA techninis sąrašas nr. 33) standartą.

Apranga ir ekipiruotė bus tikrinama techninio tikrinimo metu ir bet kuriuo ralio varžybų metu.

Reikalavimai vairuotojų aprangai ir ekipiruotei taikomi ir laisvų treniruočių/kvalifikacijos/testinio ruožo metu.

**2017 M. NACIONALINIŲ TECHNINIŲ REIKALAVIMŲ STANDARTINIAMS „SG“ GRUPĖS AUTOMOBILIAMS**

 **3-IAS SKYRIUS LENKTYNININKŲ APRANGA**

3.1. 2017 m. visiems LARČ Dalyviams privaloma FIA homologuota ekipiruotė (rūbai, batai, šalmai, galvos įtvirtinimo sistemos FHR).